0077.xml
افغانستان کے مشرقی صوبہ خوست میں نئے کرکٹ سٹیڈیم کی تعمیر کیلئے 7 لاکھ یورو کی منظوری
کابل۔ 02 اکتوبر(اے پی پی)جرمنی نے افغانستان کے مشرقی صوبہ خوست میں نئے کرکٹ سٹیڈیم کی تعمیر کیلئے 7 لاکھ یورو کی مالی امداد کی منظوری دے دی۔ افغانستان کرکٹ بورڈ کے چیئرمین شہزاد مسعود نے جرمنی اور بھارت کی طرف سے ملک میں کرکٹ کے فروغ کے حوالے سے مالی معاونت پر شکریہ ادا کیا، ایشیا کپ اور ورلڈ ٹی ٹونٹی میں ٹیم کی عمدہ کارکردگی کے بعد ملک میں کرکٹ تیزی سے مقبول ہو رہا ہے اور خوست میں سٹیڈیم کی تعمیر کے بعد خطے میں کرکٹ کو مزید فروغ حاصل ہو گا۔ انہوں نے کہا کہ ہماری خواہش ہے کہ یہاں پر بھارت سمیت دوسری غیر ملکی ٹیمیں کرکٹ کھیلنے آئیں، اگر ماسٹر بلاسٹر سچن ٹنڈولکر یہاں آ کر کھیلیں تو یہ ہمارے ملک کیلئے اعزاز کی بات ہو گی اور مجھے امید ہے کہ دھونی اس بات کو ممکن بنائیں گے۔ انہوں نے کہا کہ افغانستان کرکٹ کا مستقبل روشن ہے اور یہ ہمارے 32 صوبوں میں کھیلا جاتا ہے اور میچز مقامی ٹی وی پر نشر کئے جاتے ہیں۔ واضح رہے کہ اس سے قبل رواں سال کے شروع میں بھارت کی حکومت نے افغانستان کے جنوبی صوبے قندھار میں سٹیڈیم کی تعمیر کیلئے ایک ملین ڈالر مالی امداد کی منظوری دی تھی۔
APP
02.10.14
0077p.xml
جرمنی افغانستان کے مشرقی صوبے خوست میں کرکٹ اسٹیڈیم تعمیر کریگا  پاکستان سے ملحقہ صوبے خوست میں 25 ایکڑ رقبے پر 6 ہزار تماشائیوں کی گنجائش کا حامل کر کٹ گراؤنڈ تعمیر کیا جائیگا
بر لن (سپورٹس ڈیسک ) جرمنی کرکٹ گراؤنڈ کی تعمیر کے لیے افغانستان کو سات لاکھ یورو کی مالی معانت کرے گا۔افغانستان کے مشرقی صوبے خوست میں کرکٹ اسٹیڈیم تعمیرکے لیے جرمنی مالی تعاون کرے گا،افغانستان کو دییجانے والی یہ رقم کابل میں موجود جرمن تنظیم کے کے ساتھ ہونے والے معاہدے کاحصہ ہے۔خوست میں افغانستان اولمپک کمیٹی 2011 کی مالی معاونت سے کھیلوں کے میدان تعمیر کئے جا چکے ہیں ،کرکٹ اسٹیدیم کی تعمیر سے کھیلوں کے فروغ میں مزید اضافہ ہو گا ،ٹی ٹوئنٹی ورلڈ کپ میں انغانستان ٹیم کی شمالیت کے بعد کرکٹ ملک میں سب سے مقبول کھیل بن کر ابھرا ہے ۔پاکستان سے ملحقہ صوبے خوست میں 25 ایکڑ رقبے پر 6 ہزار تماشائیوں کی گنجائش کا حامل کرکٹ گراؤنڈ تعمیر کیا جائے گا۔
daily_insaf
05.10.14